Нацыянальны цэнтр інтэлектуальнай уласнасці

**Нацыянальны цэнтр інтэлектуальнай уласнасці** (скарочана **НЦІУ**) — дзяржаўная ўстанова, якая выконвае функцыі патэнтнага ведамства Рэспублікі Беларусь, а таксама ажыццяўляе дзейнасць у сферы аховы і кіравання правамі на інтэлектуальную ўласнасць.

## Гісторыя 
Створаны ў красавіку 1992 года як *Дзяржаўнае патэнтнае ведамства Рэспублікі Беларусь* пры Савеце Міністраў Рэспублікі Беларусь (скарочана *Белдзяржпатэнт*). У 2001 годзе пераўтвораны ў дзяржаўную ўстанову «Нацыянальны цэнтр інтэлектуальнай уласнасці».

У 2019 годзе НЦІУ атрымаў дзяржаўную акрэдытацыю як навуковая арганізацыя.

## Дзейнасць 
НЦІУ выконвае шырокі спектр функцый у сферы інтэлектуальнай уласнасці.

## Кіраўніцтва 
* Генеральны дырэктар — Аляксей Віктаравіч Курман
* Першы намеснік генеральнага дырэктара — Алена Юр'еўна Усачова
* Намеснік генеральнага дырэктара — Аляксандр Паўлавіч Заяц

## Афіцыйныя геральдычныя сімвалы 
Эмблема і сцяг заснаваны загадам Дзяржаўнага камітэта па навуцы і тэхналогіях ад 20 верасня 2019 года № 269 і зарэгістраваны ў Дзяржаўным геральдычным рэгістры 8 кастрычніка 2019 года.

### Эмблема 
Эмблема ўяўляе сабой квадрат зялёнага колеру з аблямоўкай белага колеру, які пастаўлены на вугал. У цэнтры квадрата размешчаны аб’яднаныя ў адзіную кампазіцыю літара «І» залацістага колеру і літара «Ў» чырвонага колеру з аблямоўкай жоўтага колеру, на фоне стрэлкі цёмна-зялёнага колеру, якая паказвае кірунак уверх. Квадрат з літарамі размешчаны на прамым роўнаканцовым вырубным крыжы (крыж-«васьмірог») зялёнага колеру з аблямоўкай цёмна-зялёнага колеру. Дапускаецца размяшчэнне пад эмблемай поўнай або скарочанай назвы цэнтра цёмна-зялёнага колеру. Нумар рэгістрацыі ў Дзяржаўным геральдычным рэгістры — В-1515.

### Сцяг 
Сцяг уяўляе сабой прамавугольнае палотнішча белага колеру з суадносінамі бакоў 1:2, у цэнтры правага і адваротнага бакоў якога размешчана эмблема ўстановы. Па ніжнім абрэзе палотнішча размешчаны надпіс «НАЦЫЯНАЛЬНЫ ЦЭНТР ІНТЭЛЕКТУАЛЬНАЙ УЛАСНАСЦІ» цёмна-зялёнага колеру. Нумар рэгістрацыі — В-1516.

## Узнагароды 
Загадам генеральнага дырэктара ад 16 снежня 2013 года (у рэдакцыі ад 24 кастрычніка 2025 года) зацверджана Ганаровая грамата Нацыянальнага цэнтра інтэлектуальнай уласнасці, а таксама грамата і падзяка генеральнага дырэктара цэнтра.

Загадам ДКНТ ад 20 верасня 2019 года заснаваны Нагрудны знак адрознення НЦІУ «За заслугі». Ён уяўляе сабой падвеску ў форме квадрата, пастаўленага на вугал, які размешчаны на прамым роўнаканцовым вырубным крыжы («васьмірогу») залацістага колеру. На адваротным баку размешчаны надпіс «НАЦЫЯНАЛЬНЫ ЦЭНТР ІНТЭЛЕКТУАЛЬНАЙ УЛАСНАСЦІ». Падвеска мацуецца да прамавугольнай калодкі, на якой замацавана зялёная стужка. На верхняй планцы калодкі размешчаны беларускі арнамент залацістага колеру, на ніжняй — надпіс «ЗА ЗАСЛУГІ». Памеры знака: вышыня падвескі — 35 мм, шырыня — 35 мм; вышыня калодкі — 34 мм, шырыня — 25 мм. Нумар рэгістрацыі знака ў Дзяржаўным геральдычным рэгістры — В-1517.

## Крыніцы 
## Спасылкі 
* 

Катэгорыя:Дзяржаўныя ўстановы Беларусі
Катэгорыя:Патэнтныя ведамствы
Катэгорыя:Інтэлектуальная ўласнасць
Катэгорыя:Арганізацыі Мінска
Катэгорыя:1992 год у Беларусі